“กสิกรไทย” วางกรอบ SET สัปดาห์หน้า 1,610-1,670 จุด จับตาฟันด์โฟลว์-ประชุมเอเปค
บล.กสิกรไทย มอง SET สัปดาห์หน้า เคลื่อนไหวในกรอบ 1,610-1,670 จุด แนะจับตาทิศทางเงินทุนต่างชาติ และการประชุมเอเปค รวมถึงข้อมูลเศรษฐกิจสหรัฐฯ
บล.กสิกรไทย มอง SET สัปดาห์หน้า เคลื่อนไหวในกรอบ 1,610-1,670 จุด แนะจับตาทิศทางเงินทุนต่างชาติ และการประชุมเอเปค รวมถึงข้อมูลเศรษฐกิจสหรัฐฯ
15 ธ.ค. 2565

บล.กสิกรไทย ระบุว่า ดัชนีหุ้นไทยสัปดาห์ถัดไป (14-18 พ.ย.) มีแนวรับที่ 1,620 และ 1,610 จุด ขณะที่แนวต้านอยู่ที่ 1,650 และ 1,670 จุด ตามลำดับ โดยศูนย์วิจัยกสิกรไทยประเมินปัจจัยสำคัญที่ต้องติดตาม ได้แก่ ทิศทางเงินทุนต่างชาติ และการประชุมเอเปค ส่วนข้อมูลเศรษฐกิจสหรัฐฯ ที่สำคัญได้แก่ ดัชนีราคาผู้ผลิต ยอดค้าปลีก ผลผลิตภาคอุตสาหกรรม ข้อมูลการเริ่มสร้างบ้าน และยอดขายบ้านมือสองเดือนต.ค. รวมถึงจำนวนผู้ขอรับสวัสดิการว่างงานรายสัปดาห์
ขณะที่ปัจจัยต่างประเทศอื่นๆ ได้แก่ ผลผลิตภาคอุตสาหกรรมเดือนก.ย. ของยูโรโซน จีดีพีไตรมาส 3/65 ของญี่ปุ่นและยูโรโซน ตัวเลขเงินเฟ้อเดือนต.ค. ของยูโรโซน รวมถึงข้อมูลเศรษฐกิจเดือนต.ค. ของจีน อาทิ การลงทุนในสินทรัพย์ถาวร ผลผลิตภาคอุตสาหกรรม และยอดค้าปลีก
สำหรับในวันศุกร์ (11 พ.ย.) ดัชนี SET ปิดที่ระดับ 1,637.29 จุด เพิ่มขึ้น 0.67% จากระดับปลายสัปดาห์ก่อน ขณะที่มูลค่าการซื้อขายเฉลี่ยต่อวันอยู่ที่ 67,643.34 ล้านบาท เพิ่มขึ้น 10.26% จากสัปดาห์ก่อน ส่วนดัชนี mai ลดลง 3.05% มาปิดที่ระดับ 625.51 จุด